পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
জ্যাক গ্রিগরি
১৭ ডিসেম্বর, ১৯২০ তারিখে ইংল্যান্ডের বিপক্ষে তাঁর টেস্ট অভিষেক ঘটে। ১৯২১ সালে দক্ষিণ আফ্রিকা সফরে যান। জোহেন্সবার্গ টেস্টে মাত্র ৭০ মিনিটে ৬৭ বল মোকাবেলা করে সেঞ্চুরি পূর্ণ করেন। বল মোকাবেলা ও সময়ের হিসেবে তাঁর ঐ সেঞ্চুরিটি তৎকালীন সময়ে টেস্ট ক্রিকেটের ইতিহাসের রেকর্ড হিসেবে স্বীকৃতি পায়। পরবর্তীতে ওয়েস্ট ইন্ডিজের ভিভ রিচার্ডস ১৯৮৫ সালে ৫৬ বলে সেঞ্চুরি করে নতুন রেকর্ড গড়লেও সময়ের রেকর্ডটি অদ্যাবধি অক্ষত রয়েছে। ১৯২০-২১ মৌসুমের অ্যাশেজ সিরিজে ১৫ ক্যাচ হস্তগত করেন। অদ্যাবধি যে-কোন টেস্ট সিরিজে ফিল্ডসম্যান হিসেবে সর্বাধিক ক্যাচ নেয়ার রেকর্ডটি টিকে রয়েছে। ইনিংসে তাঁর ব্যক্তিগত সেরা বোলিং পরিসংখ্যান দাঁড় করান ৭/৬৯। ১৯২০-২১ মৌসুমের ঐ টেস্টে এমসিজিতে ইংল্যান্ডের বিপক্ষে খেলায় তিনি সর্বমোট ৮/১০১ করেন।